ai4bharat/Pralekha huggingface dataset:
তথ্যওসম্প্রচারমন্ত্রক
তথ্য ও সম্প্রচার মন্ত্রকের পক্ষ থেকে আয়োজিত আইকনিক সপ্তাহ উদযাপন শেষ হল
নতুন দিল্লি, ৩০ আগস্ট, ২০২১
তথ্য ও সম্প্রচার মন্ত্রকের পক্ষ থেকে আজাদি কা অমৃত মহোৎসবের অঙ্গ হিসেবে সপ্তাহব্যাপী 'আইকনিক সপ্তাহ' উদযাপন রবিবার শেষ হয়েছে। মন্ত্রকের সমস্ত মিডিয়া ইউনিট গত ২৩ তারিখ থেকে শুরু হওয়া সপ্তাহব্যাপী এই অনুষ্ঠানে উৎসাহের সঙ্গে অংশ নেয়।
সপ্তাহব্যাপী অনুষ্ঠান উদযাপনের সব থেকে গুরুত্বপূর্ণ দিক ছিল সংবিধান প্রণয়ন সম্পর্কিত একটি ই-আলোকচিত্র প্রদর্শনী এবং চিত্রাঞ্জলী@75 শীর্ষক ভার্চুয়াল পোস্টার প্রদর্শনীর উদ্বোধন। কেন্দ্রীয় তথ্য ও সম্প্রচার মন্ত্রী শ্রী অনুরাগ সিং ঠাকুর সহ কেন্দ্রীয় মন্ত্রী শ্রী জি কিষাণ রেড্ডি, শ্রী অর্জুনরাম মেঘওয়াল, ডঃ এল মুরুগন এবং শ্রীমতী মীণাক্ষি লেখি উদ্বোধনী অনুষ্ঠানে উপস্থিত ছিলেন। সপ্তাহব্যাপী কর্মসূচিতে দূরর্দশন নেটওয়ার্কের পক্ষ থেকে একাধিক ভারতীয় সিনেমা - নেতাজী, রাজি প্রভৃতি সম্প্রচার করা হয়। ন্যাশনাল ফ্লিম ডেভলপমেন্ট কর্পোরেশন  তার ওটিটি প্ল্যাটফর্মে  একটি চলচ্চিত্র উৎসবের আয়োজন করে। এই উৎসবে আইল্যান্ড সিটি, ক্রসিং ব্রিজ-এর মত একাধিক সিনেমা দেখানো হয়।
দূরদর্শন ও আকাশবাণীর আঞ্চলিক সংবাদ বিভাগের পক্ষ থেকেও দৈনিক ব্যুলেটিনে স্বাধীনতা সংগ্রামী, স্বাধীনতা সংগ্রামের স্মৃতিবিজড়িত স্থান এবং গুরুত্বপূর্ণ ঐতিহাসিক ঘটনাগুলি নিয়ে বিশেষ প্রতিবেদন সম্প্রচারিত হয়। একই ভাবে কমিউনিটি রেডিও স্টেশনগুলির পক্ষ থেকেও বিশেষ অনুষ্ঠান সম্প্রচারিত হয়। এই অনুষ্ঠানগুলিতে স্বাধীনতা সংগ্রামের অখ্যাত সেনানীদের অবদান, বীরত্ব, নিষ্ঠা ও আত্মবলিদানের নানা ঘটনা প্রচারিত হয়।
ব্যুরো অফ আউটরিচ কমিউনিকেশনের আঞ্চলিক আউটরিচ কার্যালয়গুলির পক্ষ থেকেও নাটক, ইন্দ্রজাল, পুতুল নাচ, আবৃত্তি প্রভৃতি কর্মসূচির আয়োজন করা হয়। মন্ত্রকের মিডিয়া ইউনিট সং অ্যান্ড ড্রামা ডিভিশনের পক্ষ থেকেও সারা দেশজুড়ে একাধিক কর্মসূচির আয়োজন করা হয়। নেহরু যুবকেন্দ্র এবং বিভিন্ন রাজ্যের ন্যাশনাল সার্ভিস স্কিম ইউনিটের পক্ষ থেকেও স্বাধীনতার বিভিন্ন দিক নিয়ে জনসচেতনতা গড়ে তুলতে পদযাত্রা/শোভাযাত্রা আয়োজিত হয়। ব্যাঙ্গালুরুতে আঞ্চলিক আউটরিচ ব্যুরোর পক্ষ থেকে স্বাধীনতা সংগ্রামীদের নিয়ে এক প্রদর্শনীর উদ্বোধন করেন তথ্য ও সম্প্রচার প্রতিমন্ত্রী ডঃ এল মুরুগন। বিকানেরে অন্য এক অনুষ্ঠানে কেন্দ্রীয় মন্ত্রী শ্রী অর্জুনরাম মেঘওয়াল আঞ্চলিক আউটরিচ ব্যুরো রাজস্থান শাখার পক্ষ থেকে আয়োজিত একটি প্রদর্শনী উদ্বোধন করেন।
প্রেস ইনফর্মেশন ব্যুরোর আঞ্চলিক কার্যালয়গুলির পক্ষ থেকে সারা দেশজুড়ে বিভিন্ন বিষয়ে ওয়েবিনার আয়োজন করা হয়। এই ওয়েবিনারগুলির মূল বিষয় ছিল স্বাধীনতা সংগ্রামে সংশ্লিষ্ট রাজ্যগুলি থেকে বীর সেনানীদের অবদান প্রভৃতি। স্বাধীনতা সংগ্রামে মুম্বাইয়ের ভূমিকা নিয়ে পিআইপি মুম্বাইয়ের পক্ষ থেকে আয়োজিত ওয়েবিনারে নবতিপর স্বাধীনতা সংগ্রামী রোহিনী গাভাঙ্কার বিভিন্ন বিষয়ে স্মৃতিচারণ করেন। ভূবনেশ্বর আঞ্চলিক কার্যালয়ের পক্ষ থেকেও ওয়েবিনার আয়োজন করা হয়। ক্যুইজ প্রতিযোগিতা ও মতবিনিময়মূলক অনুষ্ঠানের মাধ্যমে আইকনিক সপ্তাহে তরুণ শ্রোতা-দর্শকদের সামিল করা হয়।
সাধারণ মানুষের অংশগ্রহণের মাধ্যমে আইকনিক সপ্তাহ সফল হয়ে উঠেছে। আইকনিক সপ্তাহ উদযাপনের উদ্দেশ্য ছিল, আজাদি কা অমৃত মহোৎসবকে কেবল একটি সরকার পরিচালিত কর্মসূচির মধ্যে সীমাবদ্ধ না রেখে সাধারণ মানুষের অংশগ্রহণের মাধ্যমে গণআন্দোলনের রূপ দেওয়া।
CG/BD/AS/
(Visitor Counter : 232
নির্বাচনকমিশন
২৫শে জানুয়ারী একাদশ জাতীয় ভোটার দিবস উদযাপিত হবে
নতুনদিল্লি, ২৪শে জানুয়ারী, ২০২১
নির্বাচন কমিশন আগামীকাল, ২৫শে জানুয়ারী একাদশ জাতীয় ভোটার দিবস উদযাপন করবে। এবারের এই দিবসের মুল ভাবনা “ আমাদের ভোটারদের ক্ষমতাশালী , সতর্ক, সুরক্ষিত ও ওয়াকিবহাল করে তোলা”। ২০১১ সাল থেকে জাতীয় ভোটার দিবস পালিত হচ্ছে। ১৯৫০ সালের ২৫শে জানুয়ারী নির্বাচন কমিশন গঠিত হয়েছিল। সেই দিনটিকে স্মরণে রেখে এই অনুষ্ঠানের আয়োজন করা হয়। এর মূল লক্ষ ভোটার তালিকায় নাম তুলতে সাহায্য করা, উৎসাহিত করা এবং নতুন ভোটারদের নাম সংযোজিত করা। নির্বাচন প্রক্রিয়ায় ভোটারদের আরো বেশী করে যুক্ত করতে তাঁদের সচেতন করে তোলাও এই দিনটি উদযাপনের উদ্দেশ্য। এই উপলক্ষে আয়োজিত নানা অনুষ্ঠানে নতুন ভোটারদের সংবর্ধিত করা ছাড়াও সচিত্র পরিচয়পত্রও তাঁদের হাতে তুলে দেওয়া হয়। এবছরের মুল অনুষ্ঠানটি হবে নতুনদিল্লির অশোকা হোটেলে। রাষ্ট্রপতি রামনাথ কোবিন্দ অনুষ্ঠানে প্রধান অতিথির হিসেবে উপস্থিত থাকবেন। ভারচ্যুয়ালি তিনি রাষ্ট্রপতি ভবন থেকে এই আয়োজনে যোগ দেবেন। কেন্দ্রীয় মন্ত্রী রবিশংকর প্রসাদ অনুষ্ঠানে অনুষ্ঠানে বিশেষ অতিথি হিসেবে উপস্থিত থাকবেন। কোভিড-১৯ অতিমারীর প্রেক্ষিতে ভবিষ্যতে নিরাপদে নির্বাচন আয়োজন করাই নির্বাচন কমিশনের লক্ষ্য।
নারীওশিশুবিকাশমন্ত্রক
অমৃত প্রজন্ম কর্মসূচির অঙ্গ হিসেবে স্কুলের ছেলে-মেয়েরা দেখা করলো প্রধানমন্ত্রী শ্রী নরেন্দ্র মোদীর সঙ্গে
প্রধানমন্ত্রী তাদের দেশবাসীর জন্য কিছু করতে এবং সবার জন্য উজ্জ্বল ভবিষ্যৎ তৈরি করতে উৎসাহিত করলেন, বিশেষ জোর দিলেন ভোকাল ফর লোকালের ওপর; জল সংরক্ষণের গুরুত্ব তুলে ধরতে তাদের ১৫ অগাস্ট অমৃত সরোবরে যাওয়ার আহ্বান জানালেন
নতুন দিল্লি, ১১ অগাস্ট, ২০২৩
১৬ থেকে ১৮ বছর বয়সী একদল স্কুল পড়ুয়া আজ প্রধানমন্ত্রী শ্রী নরেন্দ্র মোদীর সঙ্গে দেখা করার সুযোগ পায়। নারী ও শিশুকল্যাণ মন্ত্রক এবং মেটার উদ্যোগে যে অমৃত প্রজন্ম কর্মসূচি নেওয়া হয়েছে, তার অঙ্গ হিসেবে এই ছেলে-মেয়েদের বাছা হয়।
দেশের বিভিন্ন প্রান্ত থেকে আসা মোট ৩৬ জন পড়ুয়া ভারত সম্পর্কে তাদের ভাবনা তুলে ধরে। দেশ এবং দেশবাসীর জন্য কিরকম ভবিষ্যৎ তারা গড়তে চায় - তাও তারা প্রধানমন্ত্রীকে বলে। প্রধানমন্ত্রী শ্রী নরেন্দ্র মোদী তাদের দেশের মানুষের জন্য আরও কাজ করতে এবং সবার জন্য উজ্জ্বল ভবিষ্যৎ গড়ে তুলতে উৎসাহ দেন। এই প্রসঙ্গে ভোকাল ফর লোকাল-এর ওপর বিশেষ জোর দেন প্রধানমন্ত্রী। জল সংরক্ষণের গুরুত্ব তুলে ধরতে আগামী ১৫ অগাস্ট তিনি তাদের নিজেদের অঞ্চলের অমৃত সরোবরে যাওয়ার আহ্বান জানান। দেশের ঐতিহ্য সংরক্ষণে ভূমিকা নিতেও তাদের উৎসাহিত করেন প্রধানমন্ত্রী।
(AC/SD/AS/
তথ্যওসম্প্রচারমন্ত্রক
উত্তরবঙ্গের নকশালবাড়িতে স্বচ্ছ ভারত, প্লাস্টিক-মুক্ত দেশ শীর্ষক তিনদিনের সুসংহত জনসংযোগমূলক কর্মসূচির আয়োজন
কলকাতা, ১৮ নভেম্বর, ২০১৯
কেন্দ্রীয় তথ্য ও সম্প্রচার মন্ত্রকের অন্তর্গত শিলিগুড়ি-স্থিত রিজিওনাল আউটরিচ ব্যুরো উত্তরবঙ্গের নকশালবাড়িতে তিনদিনের একটি সুসংহত জনসংযোগমূলক কর্মসূচির আয়োজন করেছে। ‘স্বচ্ছ ভারত, প্লাস্টিক-মুক্ত দেশ’ শীর্ষক এই কর্মসূচিটির সূচনা হয় শনিবার । গুরু নানক দেবের ৫৫০তম জন্মবার্ষিকী উদযাপন উপলক্ষে এই কর্মসূচিটির আয়োজন করা হয়েছে। রাজ্যের সুসংহত শিশু বিকাশ দপ্তর, স্বাস্থ্য দপ্তর, স্থানীয় পঞ্চায়েতগুলি, আশা ও অঙ্গনওয়াড়ি কর্মীদের সহযোগিতায় এই কর্মসূচিটির আয়োজন করা হয়, যেখানে স্থানীয় স্কুলগুলিও অংশগ্রহণ করে। এই কর্মসূচির অন্তর্গত জনগণের সঙ্গে সংযোগমূলক ব্যবস্থা নেওয়ার পাশাপাশি, স্বচ্ছ ভারত, প্লাস্টিক-মুক্ত ভারত শীর্ষক একটি আলোকচিত্র প্রদর্শনীরও আয়োজন করা হয়। একই সঙ্গে, গুরু নানক দেবের জন্মবার্ষিকী উদযাপন বিষয়ক কাট-আউট এবং স্বচ্ছ ভারত মিশনে মহাত্মা গান্ধীর অবদান নিয়েও বিভিন্ন কাট-আউট প্রদর্শিত হয়।
ফাঁসি দেওয়ার বিধায়ক শ্রী সুনীল তীর্কে অনুষ্ঠানে মুখ্য অতিথি হিসাবে উপস্থিত ছিলেন। তিনি বিভিন্ন দপ্তরের স্টল এবং আলোকচিত্র ও কাট-আউট – এর প্রদর্শনীর উদ্বোধন করেন। অনুষ্ঠানে গুরুদ্বার প্রবন্ধক কমিটির সচিব শ্রী দলবিন্দর সিং ভাষণ দেন। তিনি গুরু নানকজীর সম্পর্কে বক্তব্য রাখার পাশাপাশি, এই মহান শিখ গুরুকে বাবা নানক হিসাবে তাঁর শ্রদ্ধার্ঘ্য অর্পণ করেন।
কর্মসূচিটির প্রশংসা করে শ্রী তীর্কে এ ধরনের আরও জনসংযোগমূলক কর্মসূচি আগামীতে আয়োজন করার আহ্বান জানান। এলাকার মানুষ এবং ছাত্রছাত্রীদের জন্য বসে আঁকো প্রতিযোগিতার আয়োজন করা হয়। তথ্য ও সম্প্রচার মন্ত্রকের অন্তর্গত সং ও ড্রামা ডিভিশন দপ্তরের নথিবদ্ধ সাংস্কৃতিক গোষ্ঠীর সদস্যরাও বিনোদনমূলক অনুষ্ঠানে অংশগ্রহণ করে।
SSS/SB
(Visitor Counter : 11
কয়লামন্ত্রক
এপ্রিল – নভেম্বর ২০২২ সময়কালে দেশে কয়লা উৎপাদন ও পরিবহণ রেকর্ড পরিমাণে হয়েছে
নয়াদিল্লি, ০২ ডিসেম্বর, ২০২২
ভারতে কয়লা উৎপাদন এ বছরের এপ্রিল – নভেম্বর সময়কালে ৫২ কোটি ৪২ লক্ষ টনে পৌঁছেছে। গত বছর এই সময়কালে কয়লা উৎপাদন হয়েছিল ৪৪ কোটি ৭৫ লক্ষ ৪০ হাজার টন। অর্থাৎ, গত বছরের নিরিখে এ বছর ১৭.১৩ শতাংশ বেশি কয়লা উৎপাদন হয়েছে। কোল ইন্ডিয়া লিমিটেড সূত্রে জানা গেছে যে, গত বছরের তুলনায় এ বছর নভেম্বর মাসে ১৬.৭৬ শতাংশ বেশি কয়লা উৎপাদিত হয়েছে। গত বছর নভেম্বর মাসে কয়লা উৎপাদিত হয়েছিল ৩৫ কোটি ৩৪ লক্ষ টন। এ বছর তা বেড়ে হয়েছে ৪১ কোটি ২৬ লক্ষ টন।
কয়লা মন্ত্রক দেশ জুড়ে কয়লা উৎপাদন বাড়ানোর জন্য ১৪১টি নতুন কয়লা ব্লককে বাণিজ্যিকভাবে উত্তোলনের জন্য নিলাম করেছে। এছাড়াও, বিভিন্ন কয়লা উত্তোলক সংস্থাকে দিয়ে নিয়মিতভাবে কয়লা উত্তোলন করা হয়। কয়লা ব্যবহারের নিরিখে ভারত পৃথিবীর তৃতীয় বৃহত্তম। প্রতি বছর দেশ জুড়ে বিদ্যুতের চাহিদা ৪.৭ শতাংশ বৃদ্ধি পাচ্ছে। মন্ত্রক ১৯৬০ সালের আইনের পরিবর্তন ঘটিয়ে কয়লা খনিগুলিতে সঞ্চিত কয়লার ৫০ শতাংশ বিক্রির জন্য প্রয়োজনীয় ব্যবস্থা নিয়েছে।
দেশ জুড়ে কয়লা সরবরাহ বৃদ্ধি করার জন্য পিএম – গতিশক্তির আওতায় সমস্ত বড় বড় কয়লা খনিগুলির সঙ্গে রেল যোগাযোগ পরিকাঠামোর মানোন্নয়ন ঘটাচ্ছে। ফলস্বরূপ, গত বছর নভেম্বর মাসে ৫১ কোটি ৯২ লক্ষ টন কয়লা সরবরাহ হয়েছিল। এ বছর নভেম্বর মাসে তা ৭.৪৫ শতাংশ বৃদ্ধি পেয়ে ৫৫ কোটি ৭৯ লক্ষ টন কয়লা সরবরাহ হয়েছে। এর মধ্য দিয়ে বিভিন্ন ক্ষেত্রে সফলভাবে কয়লা সরবরাহ করার প্রয়াস সফল হয়েছে।
(PG/CB/SB
ক্ষুদ্র, অতিক্ষুদ্রওমাঝারিশিল্পমন্ত্রক
কেন্দ্রীয় মন্ত্রী শ্রী নারায়ণ রানে এবং প্রতিমন্ত্রী শ্রী ভানু প্রতাপ সিং ভার্মা দুবাইয়ে আয়োজিত ওয়ার্ল্ড এক্সপো, ২০২০’তে এমএসএমই প্যাভিলিয়ন উদ্বোধন এবং খাদি ইন্ডিয়া ফিল্ম – এর সূচনা করেছেন
নয়াদিল্লি, ১৭ জানুয়ারি, ২০২২
অতিক্ষুদ্র, ক্ষুদ্র ও মাঝারি শিল্পোদ্যোগ  মন্ত্রী শ্রী নারায়ণ রানে, প্রতিমন্ত্রী শ্রী ভানু প্রতাপ সিং ভার্মা, মন্ত্রকের সচিব শ্রী বি বি সোয়াইন এবং খাদি গ্রামীণ শিল্পোদ্যোগ কমিশন  – এর চেয়ারম্যান শ্রী বিনয় কুমার সাক্সেনা আজ দুবাই সরকারের আধিকারিকদের উপস্থিতিতে ভার্চ্যুয়াল মাধ্যমে দুবাইয়ে আয়োজিত ওয়ার্ল্ড এক্সপো, ২০২০’তে এমএসএমই প্যাভিলিয়ন - এর উদ্বোধন করেছেন। ব্যুরো ইন্টারন্যাশনাল ডেস এক্সপোজিশনস্  – এর আওতায় আয়োজিত ওয়ার্ল্ড এক্সপো ২০২০-র লক্ষ্যই হ’ল বিশ্বের এই ব্যতিক্রমী অনুষ্ঠানের জন্য লক্ষ লক্ষ মানুষকে একত্রিত করে তোলা। এই অনুষ্ঠানের বিষয়-ভাবনা হ’ল ‘মানুষের সঙ্গে মানুষের মনের মিলন, ভবিষ্যৎ নির্মাণ’। এমএসএমই মন্ত্রক এই এক্সপোতে অংশ নিয়ে অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে ইকো ব্যবস্থাপনার বিকাশ-সাধন এবং বিভিন্ন দেশের সরকার ও শিল্পপতিদের সঙ্গে পারস্পরিক আলোচনার মাধ্যমে মতবিনিময় করবে।
কেন্দ্রীয় মন্ত্রী এদিন কেভিআইসি প্রযোজিত ‘খাদি ইন্ডিয়া ফিল্ম’-এর সূচনা করেন। উদ্বোধনী ভাষণে শ্রী রানে জানান, কর্মসংস্থান সৃষ্টি এবং উৎপাদনের ভিত্তি সম্প্রসারণের ক্ষেত্রে এমএসএমই গুরুত্বপূর্ণ ভূমিকা পালন করে থাকে। বর্তমানে ৬ কোটিরও বেশি এমএসএমই ক্ষেত্রে ১১ কোটিরও বেশি মানুষের কর্মসংস্থানের সুযোগ সৃষ্টি হয়েছে। এর ফলে, দেশের আর্থিক বিকাশ ঘটেছে। কেন্দ্রীয় মন্ত্রী বলেন, মন্ত্রক এখন এমএসএমই পণ্য রপ্তানি, পণ্যের গুণমানের উপর বিশেষ জোর দিয়েছে। দেশের এমএসএমই ক্ষেত্রে কিভাবে বিশ্বমানের পরিকাঠামো গড়ে তোলা এবং অত্যাধুনিক প্রযুক্তি যুক্ত করা যায়, তার জন্য উদ্যোগ নিয়েছে মন্ত্রক। অনুষ্ঠানে প্রতিমন্ত্রী শ্রী ভানু প্রতাপ সিং ভার্মা জানান, এমএসএমই ক্ষেত্রের বিকাশ-সাধনে সরকার উদ্যোগী হয়েছে। এই ক্ষেত্রে প্রযুক্তির আধুনিকীকরণ, কর্মীদের প্রশিক্ষণ, দক্ষতা বিকাশ, আর্থিক যোগান, উপযুক্ত বাজার গড়ে তোলা ইত্যাদি বিষয়ের উপর গুরুত্ব দেওয়া হচ্ছে।
CG/SS/SB
(Visitor Counter : 84
আয়ুষ
আন্তর্জাতিক যোগ দিবস উপলক্ষ্যে প্রধানমন্ত্রীর বক্তব্য টেলিভিশনে সম্প্রচার করা হবে
নতুন দিল্লি, ১৮ জুন, ২০২০
২০২০-র আন্তর্জাতিক যোগ দিবসের মূল অনুষ্ঠানে প্রধানমন্ত্রী শ্রী নরেন্দ্র মোদীর বার্তা সকাল ৬টা ৩০ মিনিটে টেলিভিশনে সম্প্রচারিত হবে। আয়ুষ মন্ত্রক এবছরের ২১শে জুনের এই অনুষ্ঠান বৈদ্যুতিন ও ডিজিটাল প্ল্যাটফর্মের মাধ্যমে উদযাপন করবে।
প্রধানমন্ত্রীর বার্তা ডিডি ন্যাশনাল, ডিডি নিউজ, ডিডি ভারতী, ডিডি ইন্ডিয়া, ডিডি উর্দু, ডিডি স্পোর্টস, ডিডি কিষাণ, সমস্ত আঞ্চলিক ও আরএলএসএস চ্যানেলে সম্প্রচারিত হবে। বিগত বছরগুলির মতো এবছরেও মোরার্জি দেশাই ন্যাশনাল ইনস্টিটিউট অফ্ যোগ-এর একটি দল ৪৫ মিনিট ধরে যোগাভ্যাস দেখাবে। বিভিন্ন বয়সের এবং সমাজের বিভিন্ন স্তরের মানুষের কথা বিবেচনা করে এই অনুষ্ঠানটি উপস্থাপিত হবে।
বিগত বছরগুলিতে সর্বসাধারণের জন্য উন্মুক্ত স্থানে হাজার হাজার মানুষ আন্তর্জাতিক যোগ দিবসে যোগাভ্যাস প্রদর্শন করেছেন। তবে কোভিড-১৯ মহামারীর কারণে উদ্ভুত পরিস্থিতিতে এবছর জনসাধারণ তাঁদের বাড়িতে পরিবারের সদস্যদের সঙ্গে এই অনুষ্ঠনে অংশগ্রহণ করবেন। যোগ শারীরিক ও মানসিক সুস্থ্যতাকে বৃদ্ধি করে এবং রোগ প্রতিরোধ ক্ষমতা বাড়ায়। তাই বর্তমান সময়ে এর প্রাসঙ্গিকতা যথেষ্ট বেশি।
আয়ুষ মন্ত্রক আন্তর্জাতিক যোগ দিবস উদযাপনের মূল আয়োজক। কোভিড-১৯ সঙ্কটের কারণে বিগত তিন মাসে মন্ত্রকের সঙ্গে বিভিন্ন যোগ প্রতিষ্ঠান যুক্ত হয়ে সুস্থ থাকার জন্য যোগাভ্যাসের নানা পদ্ধতি অনলাইনের মাধ্যমে দেখাচ্ছে।
ডিডি ভারতী চ্যানেলে আয়ুষ মন্ত্রক প্রতিদিন যোগাসনের একটি অনুষ্ঠান সম্প্রচার করে। এবছরের আন্তর্জাতিক যোগ দিবসে বিভিন্ন সরকারি প্রতিষ্ঠান, ব্যবসায়িক ও শিল্প প্রতিষ্ঠান এবং সাংস্কৃতিক সংগঠনগুলি তাঁদের সদস্যদের সুস্থ রাখার জন্য এই অনুষ্ঠানে অংশগ্রহণ করবে।
আন্তর্জাতিক যোগ দিবসের অনুষ্ঠান সূচী :
• সকাল ৬.১৫ থেকে ৭টা – উদ্বোধনী অনুষ্ঠান। আয়ুষ মন্ত্রীর স্বাগত ভাষণ, প্রধানমন্ত্রীর বক্তব্য ও আয়ুষ মন্ত্রকের সচিবের ধন্যবাদ সূচক ভাষণ।
• ৭টা থেকে ৭.৪৫ – মোরার্জি দেশাই ন্যাশনাল ইনস্টিটিউট অফ্ যোগ থেকে যোগাসনের সরাসরি সম্প্রচার।
• ৭.৪৫ থেকে ৮টা – আন্তর্জাতিক যোগ দিবস উপলক্ষে যোগ বিশেষজ্ঞদের আলোচনা এবং অনুষ্ঠানের সমাপ্তি।
CG/CB/SKD
(
রেলমন্ত্রক
ভারতীয় রেল ১১ সেপ্টেম্বর থেকে দোশরা অক্টোবর পর্যন্ত দেশজুড়ে “স্বচ্ছতা হি সেবা পক্ষকাল” পালন করবে
নয়াদিল্লি, ১২ সেপ্টেম্বর, ২০১৯
রেল মন্ত্রক ১১ সেপ্টেম্বর থেকে দোশরা অক্টোবর পর্যন্ত দেশজুড়ে ‘স্বচ্ছতা হি সেবা’ পক্ষকাল পালন করবে। প্রধানমন্ত্রী শ্রী নরেন্দ্র মোদী বুধবার  মথুরায় দেশজুড়ে প্লাস্টিক বর্জন নিয়ে সচেতনতা প্রসারের উদ্দেশে স্বচ্ছতা হি সেবা পক্ষকালে শ্রমদানের কথা বলেছিলেন।
এরই অঙ্গ হিসেবে ‘স্বচ্ছতা হি সেবা’ পক্ষকালের প্রথম দিনে ভারতীয় রেল, বর্জ্য থেকে প্লাস্টিক পৃথকীকরণের জন্য ব্যাপক শ্রমদান কর্মসূচি চালিয়েছে। ভারতীয় রেলের প্রতিটি ইউনিটে এই নিয়ে প্রচারাভিযান চালানো হচ্ছে। কেন্দ্রীয় রেল ও বাণিজ্য এবং শিল্পমন্ত্রী শ্রী পীযুষ গোয়েল এই পক্ষকালে প্রতিটি রেলস্টেশন এবং ট্রেনে স্বচ্ছতা অভিযান চালানোর ডাক দিয়েছেন। তিনি রেলের সমস্ত আধিকারিক এবং কর্মীদের এই স্বচ্ছতা হি সেবা পক্ষকালে সক্রিয়ভাবে অংশগ্রহণের জন্য আহ্বান জানিয়েছেন। কাজের অগ্রগতি খতিয়ে দেখার জন্য রেলের সব জোনাল আধিকারিকদের স্বচ্ছতা অভিযানের ছবি মন্ত্রকের ড্যাশবোর্ড ই-দৃষ্টিতে আপলোড করার জন্য নির্দেশ দিয়েছেন তিনি।
ভারতীয় রেল প্লাস্টিক বর্জনের উদ্দেশে একাধিক উদ্যোগ নিয়েছে। একবার ব্যবহারযোগ্য প্লাস্টিক ব্যবহার না করার জন্য ব্যাপকভাবে প্রচারাভিযান চালানো হচ্ছে। রেলের গুরুত্বপূর্ণ জায়গায় ব্যানার, পোস্টার লাগানো হয়েছে। অডিও ম্যাসেজের মাধ্যমে প্রচারও চলছে। আগামী দোশরা অক্টোবরের আগে প্লাস্টিক বোতল নষ্ট করে দেওয়ার জন্য দেশের এ-ওয়ান এবং এ শ্রেণীভুক্ত স্টেশনগুলিতে প্লাস্টিক বোতল পেষণকারী মেশিন লাগানো হয়েছে। যাতে কোনও যাত্রী প্লাস্টিক বোতলে পানীয় জল বা খাবার নিয়ে রেলস্টেশনে ঢুকতে না পারে তারজন্য সতর্ক করা হচ্ছে। রেলকে পুরোপুরিভাবে প্লাস্টিক মুক্ত করার জন্য আগামী দোশরা অক্টোবর রেলের সমস্ত আধিকারিকদের নিয়ে শপথবাক্য পাঠ করানো হবে।
CG/SS/NS
(Visitor Counter : 33
মানবসম্পদবিকাশমন্ত্রক
ভার্চুয়াল মাধ্যমে যোগদানকারী অজ্ঞাত পরিচিতিদের বিষয়ে সতর্ক করে দিতে ‘ফেক বাস্টার’
নতুন দিল্লি, ১৯ মে, ২০২১
পাঞ্জাবের রোপার-এর ইন্ডিয়ান ইনস্টিটিউট অফ টেকনোলজি এবং অস্ট্রেলিয়ার মোনাশ বিশ্ববিদ্যালয়ের গবেষকরা কারও অজান্তেই ভার্চুয়াল সম্মেলনে অংশ নেওয়া অজ্ঞাত পরিচিতিদের সনাক্ত করতে ‘ফেক বাস্টার’ নামে একটি অনন্য বিষয় আবিষ্কার করেছেন। এটি কারো কারোর নিন্দা বা ঠাট্টা করার জন্য সোশ্যাল মিডিয়ায় কারসাজি করা মুখগুলিও খুঁজে বের করতে পারবে।
বর্তমান মহামারী পরিস্থিতিতে যখন বেশিরভাগ সরকারী বৈঠক এবং কাজ অনলাইনে করা হচ্ছে, তখন এই অনন্য ‘ফেক বাস্টার’ ভিডিও সম্মেলনের সময় কোনো ব্যক্তি কৌশলগতভাবে ছদ্মবেশী রূপে অংশ নিয়েছেন কি না তা সম্মেলনের সংগঠককে সনাক্ত করতে সাহায্য করবে। এর অর্থ হলো যদি কোনো ব্যক্তি তার নিজের সহকর্মীর ছবি কম্পিউটারে অ্যানিমেশনের কৌশলে অন্য রূপে পরিবর্তন করে কোনো ওয়েবানার বা ভার্চুয়াল বৈঠকে যোগ দেন, তাহলে এই প্রযুক্তি জাল ব্যক্তিকে ধরতে সক্ষম হবে।
‘ফেক বাস্টার’ তৈরির চার সদস্যের অন্যতম প্রধান সদস্য ডঃ অভিনব ঢাল জানিয়েছেন, পরিশীলিত কৃত্রিম বুদ্ধিমতার কৌশলগুলি ব্যবহার করে এখন গণমাধ্যমের বিষয়বস্তুর হেরফেরের ক্ষেত্রে নাটকীয় পরিবর্তন লক্ষ্য করা গেছে। এই ধরণের কৌশল কোনটি ঠিক বা কোনটি ভুল তা সনাক্ত করতে সাহায্য করবে। তিনি বলেন, এই ‘ফেক বাস্টার’ ৯০ শতাংশেরও বেশি নির্ভুলতা অর্জন করেছে। ‘ফেক বাস্টার’ আবিষ্কার দলের চার সদস্যের মধ্যে অন্য তিন জন হলেন অধ্যাপক রামনাথ সুব্রহ্মমণিয়ম এবং দুই ছাত্র ভিণীত মেহতা ও পারুল গুপ্ত।
“ফেক বাস্টার : ভিডিও কনফারেন্সের সময় জাল মুখমণ্ডল সনাক্তকরণ সরঞ্জাম” প্রযুক্তির ওপর তৈরি গবেষণাপত্রটি গত মাসে আমেরিকার ইন্টিলিজেন্ট ইউজার ইন্টারফেসের ২৬ তম আন্তর্জাতিক সম্মেলনে উপস্থাপন করা হয়।
ডঃ ঢাল জানিয়েছেন, গণমাধ্যমের বিষয় বস্তুকে ব্যবহার করে জাল খবর, পর্নোগ্রাফি এবং এই ধরণের অনলাইন সামগ্রী ব্যাপকহারে ছড়িয়ে পড়ছে। তিনি বলেন, সম্প্রতি স্পোফিং টুলস-এর ওপর ভিত্তি করে মুখমণ্ডলের অভিব্যক্তি পরিবর্তন করার মাধ্যমে ভিডিও কলে জাল ব্যক্তির উপস্থিতি লক্ষ্য করা গেছে। এই ধরণের ভিডিও ‘ডিপফেকস’ নামে পরিচিত। এগুলি অনেক সময় পরীক্ষা ও চাকরির ক্ষেত্রে সাক্ষাৎকার পর্বে ব্যবহার করা হয়ে থাকে। এই সফটওয়ার পৃথকভাবে ভিডিও কনফারেন্সে সমস্যা সমাধানে কার্যকর হয়েছে এবং জুম ও স্কাইপ-এর ক্ষেত্রে পরীক্ষা করা হয়েছে। ‘ফেক বাস্টার’ অনলাইন এবং অফলাইন উভয় ক্ষেত্রেই কার্যকর। বর্তমানে ল্যাপটপ ও ডেস্কটপে এটি যুক্ত করা যেতে পারে। আগামী দিনে এটি মোবাইল ফোনে যুক্ত করা যায় কি না তা নিয়ে চিন্তাভাবনা করা হচ্ছে বলে জানিয়েছেন অধ্যাপক সুব্রহ্মমণিয়ম। এটি জাল অডিও সনাক্ত করার ক্ষেত্রেও কার্যকর। এই ‘ফেক বাস্টার’কে খুব শীঘ্রই বাজারে নিয়ে আসা হবে।
CG/SS/SKD
(Visitor Counter : 203
যোগাযোগওতথ্যপ্রযুক্তিমন্ত্রক
সিইআইআর প্রকল্পের মাধ্যমে হারিয়ে যাওয়া অথবা চুরি হওয়া ফোনের সন্ধান
নয়াদিল্লি, ২৫ মার্চ, ২০২২
দিল্লি, মুম্বাই এবং মহারাষ্ট্র লাইসেন্সড সার্ভিস এলাকায় সেন্ট্রাল ইক্যুইপমেন্ট আইডেন্টিটি রেজিস্টার  প্রকল্পের সূচনা হয়েছে। এই অঞ্চলে হারিয়ে যাওয়া অথবা চুরি হওয়া মোবাইল ফোনের পরিষেবা বন্ধ করে দেওয়া এবং ফোনটির সন্ধান পাওয়া এই প্রকল্পের মূল উদ্দেশ্য। সিইআইআর ব্যবস্থাপনায় ২০শে মার্চ পর্যন্ত দিল্লিতে ১ লক্ষ ৬৯ হাজার ৬৬৭, মুম্বাইয়ে ৮ হাজার ৩১৫ এবং মহারাষ্ট্রে ১১ হাজার ৮৪৮টি মোবাইল পরিষেবা বন্ধ করে দেওয়ার অনুরোধ এসেছে। ইন্টারন্যাশনাল মোবাইল ইক্যুইপমেন্ট আইডেন্টিটি বা আইএমইআই-এর সাহায্যে দিল্লিতে ১ লক্ষ ১০ হাজার ২৩৯, মুম্বাইয়ে ৪ হাজার ৫৮৬, এবং মহারাষ্ট্রে ৮ হাজার ৩১৭টি মোবাইল ফোনের উপভোক্তাদের সন্ধান পাওয়া গেছে।
সিইআইআর প্রকল্পে টেলিযোগাযোগ দপ্তর, টেলিফোন সংস্থা, পুলিশ, মোবাইল ফোন প্রস্তুতকারক সংস্থা এবং মোবাইল ফোন ব্যবহারকারী যুক্ত থাকেন। বর্তমানে আইএমইআই-এর সাহায্যে উপভোক্তারা তাঁদের মোবাইল ফোনের প্রস্তুতকারকের নাম এবং ফোনটি কতটা আসল, সে বিষয়ে তথ্য জানতে পারেন। সিইআইআর পদ্ধতিতে সংশ্লিষ্ট সব পক্ষের নির্দিষ্ট ভূমিকার বাইরে অন্য কোনও তথ্য সংগ্রহ করার সুযোগ থাকবে না।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন যোগাযোগ দপ্তরের প্রতিমন্ত্রী শ্রী দেবুসিং চৌহান।
CG/CB/DM/
(Visitor Counter : 94
প্রতিরক্ষামন্ত্রক
গার্ডেনরিচ শিপ বিল্ডার্স অ্যান্ড ইঞ্জিনিয়ারিং লিমিটেডের ১০০তম রণতরী এলসিইউএল-৫৬ বিশাখাপত্তনমে ভারতীয় নৌবাহিনীতে অর্ন্তভুক্ত হয়েছে
নয়াদিল্লি, ৩০ জুলাই, ২০১৯
মার্ক-IV শ্রেণীভুক্ত অবতরণ নৈপুন্য উপযোগী র ষষ্ঠ জাহাজ এলসিইউএল এল-৫৬কে বিশাখাপত্তনমে ভারতীয় নৌবাহিনীতে অন্তর্ভুক্ত করলেন পূর্বাঞ্চলীয় নৌসেনার ফ্ল্যাগ অফিসার কমান্ডিং ইন-চিফ ভাইস অ্যাডমিরাল অতুল কুমার জৈন। এটি গার্ডেনরিচ শিপ বিল্ডার্স অ্যান্ড ইঞ্জিনিয়ারিং লিমিটেড -এর তৈরি ১০০তম রণতরী।
এলসিইউ- IV জাহাজটি প্রধানত যুদ্ধ ট্যাঙ্ক, সেনাগাড়ি, সৈন্যদল এবং যুদ্ধের সরঞ্জাম জাহাজ থেকে উপকূলে পৌঁছে দিতে সাহায্য করবে। এই জাহাজটিকে আন্দামান-নিকোবরে পাঠানো হয়েছে। সেখানে সৈকত এলাকায় তল্লাশী, উদ্ধারকাজ, ত্রাণ ও উদ্ধার কাজে ব্যবহার করা হবে এই জাহাজটিকে।
এই জাহাজটি ২১৬ জন নাবিক, দুটি দেশীয় পদ্ধতিতে তৈরি সিআরএন৯১ বন্দুক বহনে সক্ষম। একইসঙ্গে ইন্টিগ্রেটেড ব্রিজ সিস্টেম  এবং ইন্টিগ্রেটেড প্ল্যাটফর্ম ম্যানেজমেন্ট সিস্টেমের মতো অত্যাধুনিক প্রযুক্তি ব্যবস্হাপনা রয়েছে এই জাহাজটিতে।
দেশীয় প্রযুক্তিতে তৈরি এই মার্ক-IV এলসিইউ রণতরীটি মার্ক-III এলসিইউ রণতরীর থেকে উন্নত সংস্করণ হিসেবে ভারতীয় নৌবাহিনীতে অন্তর্ভুক্ত হয়েছে। বর্তমানে জিআরএসই-র হাতে ২৭ হাজার ৫০০ কোটি টাকার মতো প্রকল্প রয়েছে। বর্তমানে ২২টি যুদ্ধ জাহাজ তৈরির কাজ বিভিন্ন পর্যায়ে রয়েছে। খুব শীঘ্রই এগুলি ভারতীয় নৌবাহিনী এবং উপকূলরক্ষী বাহিনীর হাতে তুলে দেওয়া হবে।
CG/SS/NS
(Visitor Counter : 102
প্রধানমন্ত্রীরদপ্তর
ফোর্টেস্কু মেটালস্ গ্রুপ এবং ফোর্টেস্কু ফিউচার ইন্ডাস্ট্রির কার্যনির্বাহী চেয়ারম্যান ও প্রতিষ্ঠাতা ডঃ অ্যান্ড্রু ফোরেস্টের সঙ্গে সাক্ষাৎ করলেন প্রধানমন্ত্রী
নয়াদিল্লি, ২৩ মে, ২০২৩
প্রধানমন্ত্রী শ্রী নরেন্দ্র মোদী অস্ট্রেলিয়ার সিডনিতে অস্ট্রেলিয়ার প্রথমসারির শিল্পপতি ফোর্টেস্কু মেটালস্ গ্রুপ এবং ফোর্টেস্কু ফিউচার ইন্ডাস্ট্রির কার্যনির্বাহী চেয়ারম্যান ও প্রতিষ্ঠাতা ডঃ অ্যান্ড্রু ফোরেস্টের সঙ্গে সাক্ষাৎ করেছেন।
গ্রিন হাইড্রোজেন শক্তির ক্ষেত্রে ভারতীয় কোম্পানিগুলির সঙ্গে ফোর্টেস্কু গ্রুপের কাজ করার পরিকল্পনাকে স্বাগত জানান প্রধানমন্ত্রী। পুনর্নবীকরণযোগ্য শক্তির ক্ষেত্রে ভারতের ভাবনার উপর গুরুত্ব দিয়ে প্রধানমন্ত্রী এ ধরনের গ্রিন হাইড্রোজেন মিশনে ভারতের নেওয়া সংস্কারমূলক কর্মসূচি ও উদ্যোগের কথা তুলে ধরেন।
ভারতে ফোর্টেস্কু ফিউচার ইন্ডাস্ট্রির বিভিন্ন পরিকল্পনা ও প্রকল্প সম্পর্কে প্রধানমন্ত্রীকে জানান ডঃ ফোরেস্ট।
CG/MP/SB
(
অৱাং নোংপোক লমদমগী চাউখৎ-থৌরাং মন্ত্রালয়
বি.আর.ও.গী লেফতনেন্ত জেনরেল, রাজিৱ চৌধরীনা কেন্দ্রগী মন্ত্রী, দা. জিতেন্দ্র সিংদা জম্মু অমসুং কাশ্মীরদা অমসুং অৱাং নোংপোক্তা পাংথোক্লিবা লম্বি অমসুং থোংগী চত্থরিবা প্রোজেক্তশিং অমসুং প্রোপোজ তৌখিবা প্রোজেক্তশিংগী মরমদা খংহনখ্রে
বি.আর.ও.গী লেফতনেন্ত জেনরেল, রাজিব চৌধরীনা কেন্দ্রগী নোর্থ ইস্ত রিজন দিবেলপমেন্ত  , রাজ্যমন্ত্রী পি.এম.ও., পার্সোনেল, পব্লিক গ্রীভেন্সেস, পেনসন্স, এতোমিক এনর্জী অমসুং স্পেসকী মন্ত্রী, দা. জিতেন্দ্র সিংদা জম্মু অমসুং কাশ্মিরদা অমসুং অৱাং নোংপোক্তা পাংথোক্লিবা অমসুং প্রোপোজ তৌখিবা লম্বি অমসুং থোংগী প্রোজেক্তশিংগী মরমদা খংহনখ্রে। মহাক্কী প্রজেন্তেসন অদুদা জেনরেল চৌধরীনা হায়খি, জম্মু অমসুং কাশ্মিরনা হৌখিবা চহি ৫দগী ৬ ফাওবদা লম্বি অমসুং থোং শাবগী মরমদা তোঙানবা অহোংবা কয়া অমা উবা ফংঙি অমসুং উধমপুর-কাথুৱা-দোদাগী লোক সভা কেন্দ্রদতা বি.আর.ও.না থোং ১২ রোম শাখ্রে, মসিদা পনবা য়াবদি বসোহলীদা অতল সেতু অমসুং উধমপুরদনা দেৱিকা ব্রিজ।
জম্মু অমসুং কাশ্মিরদা শানবা থৌরাং তৌরিবা ছত্তরগলা তনেল অসিনা ভদ্রৱাহ অমসুং দোদাবু ছত্তরগলাগী খুত্থাংদা শম্নহন্নবা বসোহলি-বানি ফাওদুনা চৎলগা অনৌবা হাইৱেদা চত্তুনা কথুৱা জিলাবু দোদা জিলাগা শম্নহনগনি। য়াম্না অথাপ্পদা লৈবা মফম অনিগী মরক্তা অয়িং অশা খায়দনা চৎপা য়াবা লম্বি অতোপ্পা অমা পীগদৌরিবা অমসুং দোদাদগী পঞ্জাব বোর্দরদা লৈবা লখনপুর ফাওবা চৎপদা চংবা মতমবু হন্থহন্দুনা পুং ৪ খক্তমক চংহনগদবা প্রোজেক্ত অসি ইতিহাসতা ইদুনা লৈহৌরগদবা অমনি।
শুরুং অসি কি.মি. ৬.৮ শাংগনি, মসিগীদমক বি.আর.ও.না হান্নদগী ফিজিবিলিতী সর্ভে পাংথোকখ্রে। থবক হৌরবা মতুংদা শরুং অসি শাবা লোয়রকপদা চহি মরি রোম চংগনি অমসুং মসি শাবদা লুপা করোর ৩,০০০ রোম চংগনি। শুরুং অসিনা অচৌবা অহোংবা অমা পুরক্কনি । মসিনা শেল থোকপগী লম্বি ওইবতা নত্তনা থবকসু ফংহনগনি।
মসিদা নত্তনা , নোংজু-নুংশা খাংবা ঙম্বা লম্বি অসিনা হাংবদা বিজনেস তৌবদা লাইহনগনি, মফম অমদগী অমদা চৎপদা মতম তেলহনগনি অমসুং বানি অমসুং ভদেরৱাহগুম্বা মফমশিংবু লৈবাক্কী ওইনা মমিং চৎপা তুরিস্তকী দেস্তিনেসন ওইবদা মতেং পাংগনি।
দা. জিতেন্দ্র সিংনা হায়খি, ছত্তরগলাগী শরুং শানবগী থবক অসি চহি কয়াদগী পন্দুনা লৈরক্লবনি, অদুবু হৌখিবা গোভর্নমেন্তনা মখোয়গী অতোপ্পা থবক্না লুবনা মসিগী মরমদা খনখিদে।
মীফম অসিদা খন্নবা মতমদা বি.আর.ও.গী অতোপ্পা প্রোজেক্তকী মরমদসু ৱারি শান্নখি, মসিদা জম্মু অমসুং কাশ্মিরগী তোঙান তোঙানবা চিংগী অমসুং খুদোংচাদবা মফমশিংদা লম্বি অমসুং থোং শাবগী মতাংদসু য়াওরি।
অৱাং নোংপোক্কী মরি লৈননা, দা. জিতেন্দ্র সিংনা মফম অসিদা তোঙান তোঙানবা রাজ্যশিংদা পাংথোক্লিবা বি.আর.ও.গী প্রোজেক্তশিং, মরু ওইনা মিজোরামদা দিবেলপমেন্ত ওফ নোর্থ ইস্তর্ন রিজনগী  মন্ত্রালয়না য়েংশিন্দুনা নোর্থ ইস্তর্ন কাউন্সিল না শেন্থং কাইথদুনা শারিবা লম্বি মরিগী প্রোজেক্তশিং অমসুং মনিপুরদা বি.আর.ও.গী প্রোজেক্ত অনিগী মরমদা খংহনখি।
(Visitor Counter : 73
প্রধানমন্ত্রীরদপ্তর
মা কাত্যায়নীকে প্রধানমন্ত্রীর প্রণাম
নতুনদিল্লি, ১১ই অক্টোবর, ২০২১
প্রধানমন্ত্রী শ্রী নরেন্দ্র মোদী মা কাত্যায়নীর কাছে ভক্তদের জন্য আশীর্বাদ প্রার্থনা করেছেন , যাতে নবরাত্রির এই সময়ে আমাদের সমাজে ভ্রাতৃত্ববোধ ও ভালোবাসার ভাবনা আরো দৃঢ় হয়।
এক ট্যুইট বার্তায় প্রধানমন্ত্রী বলেছেন,
“মা কাত্যায়নীকে প্রণাম জানাই। তাঁর আশীর্বাদ আমাদের উপর বর্ষিত হোক এবং সমাজে ভ্রাতৃত্ববোধ ও ভালোবাসার ভাবনা আরো দৃঢ় হোক। “
CG/CB/NS
(
রেলমন্ত্রক
রেল ৯টি রেল স্টেশনে ২৬৭০টি কোভিড কেয়ার শয্যার ব্যবস্থা করেছে
নতুন দিল্লি, ২৬ এপ্রিল, ২০২১
রাজ্য সরকারগুলির চাহিদা মেটানোর জন্য কোভিড মহামারীর দ্বিতীয় ঢেউ সামাল দিতে রেল মন্ত্রক কোভিড কেয়ার কোচের ব্যবস্থা করেছে। দেশের বিভিন্ন প্রান্তে এধরণের ৪,০০০ কোচের ব্যবস্থা করা হয়েছে, যেখানে ৬৪,০০০ শয্যা রয়েছে। বর্তমানে কোভিড সংক্রমিতরা এই ব্যবস্থার সুযোগ নিচ্ছেন।
দিল্লি, উত্তরপ্রদেশ, মধ্যপ্রদেশ এবং মহারাষ্ট্রে ৯টি বড় স্টেশনে এই কোচগুলিতে কোভিড সংক্রমিতরা রয়েছেন। দিল্লিতে রাজ্য সরকারের পরামর্শক্রমে শকুরবস্তি এবং আনন্দবিহার স্টেশনে, মধ্যপ্রদেশের ভোপালে, মহারাষ্ট্রের নান্দুবারে, উত্তরপ্রদেশের ফৈজাবাদ, ভাদোহী, বারাণসী, বরেলি এবং নাজিবাবাদ স্টেশনে এই কোচগুলি রয়েছে।
SDG/CB/SKD/
(Visitor Counter : 124
প্রধানমন্ত্রীরদপ্তর
সেন্ট ভিনসেন্ট ও গ্রিনাডিনিজের প্রধানমন্ত্রী ভারতের প্রধানমন্ত্রীর সঙ্গে সাক্ষাৎ করলেন
নয়াদিল্লি, ১০ সেপ্টেম্বর, ২০১৯
সেন্ট ভিনসেন্ট ও গ্রিনাডিনিজের প্রধানমন্ত্রী ডঃ রালফ্ এভার্ড গনসালভেস মঙ্গলবার প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। প্রধানমন্ত্রী ডঃ গনসালভেসের এটি প্রথম ভারত সফর। মরু অঞ্চলের প্রসার রোধ সংক্রান্ত রাষ্ট্রসংঘ কনভেনশনের এক উচ্চ পর্যায়ের বৈঠকে যোগ দিতেই তিনি ভারত সফরে এসেছেন।
প্রধানমন্ত্রী ডঃ গনসালভেস সেন্ট ভিনসেন্ট ও গ্রিনাডিনিজ সহ ক্যারিবিয়ান ও লাতিন আমেরিকা অঞ্চলে ভারত সম্পর্কে ব্যাপক সুনামের কথাও উল্লেখ করেন। এই অঞ্চলের সঙ্গে ভারতের উন্নয়নমূলক সহযোগিতা এবং প্রাকৃতিক বিপর্যয়ে দ্রুত সহায়তা প্রদানের ব্যাপারে তিনি ভারতের ভূমিকায় কৃতজ্ঞতা প্রকাশ করেন।
আন্তর্জাতিক মঞ্চে দু’দেশের মধ্যে ঘনিষ্ঠ সহযোগিতার কথা উল্লেখ করে প্রধানমন্ত্রী শ্রী মোদী রাষ্ট্রসংঘের নিরাপত্তা পরিষদে সবচেয়ে ছোট দেশ হিসাবে সেন্ট ভিনসেন্ট ও গ্রিনাডিনিজের সদস্য নির্বাচিত হওয়ার বিষয়টিকে ঐতিহাসিক সাফল্য বলে বর্ণনা করেন।
দুই নেতাই দক্ষতা উন্নয়ন, প্রশিক্ষণ, শিক্ষা, অর্থ, সংস্কৃতি ও বিপর্যয় ব্যবস্থাপনা ক্ষেত্রে সহযোগিতা বৃদ্ধির ব্যাপারে সম্মত হয়েছেন।
CG/BD/SB
(Visitor Counter : 36